32006R1462
L 272/13
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 1462/2006 НА КОМИСИЯТА
от 2 октомври 2006 година
относно класирането на някои стоки в Комбинираната номенклатура
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕИО) № 2658/87 на Съвета от 23 юли 1987 г. относно тарифната и статистическа номенклатура и Общата митническа тарифа (1), и по-специално член 9, параграф 1, буква а) от него,
като има предвид, че:
(1)
С цел да се осигури единно прилагане на Комбинираната номенклатура, приложена към Регламент (ЕИО) № 2658/87, е необходимо да се приемат мерки, свързани с класирането на стоки, съгласно приложението към настоящия регламент.
(2)
Регламент (ЕИО) № 2658/87 определи общи правила за тълкуване на Комбинираната номенклатура. Тези правила се прилагат към всяка друга номенклатура, която изцяло или отчасти е основана на него, или която прибавя допълнителни подпозиции и която е установена от специални разпоредби на Общността, с оглед на прилагането на тарифните и други мерки, свързани с търговия на стоки.
(3)
Съгласно тези общи правила стоките, описани в колона 1 от таблицата в приложението към настоящия регламент следва да се класират под кодовете по КН, посочени в колона 2 по силата на мотивите, посочени в колона 3.
(4)
Подходящо е да се предвиди обвързваща тарифна информация, която е издадена от митническите органи на държавите-членки по отношение на класирането на стоки в Комбинираната номенклатура, но която не е в съответствие с настоящия регламент и която може за период от три месеца да продължи да се прилага от притежателя съгласно член 12, параграф 6 от Регламент (ЕИО) № 2913/92 на Съвета от 12 октомври 1992 г. относно създаване на Митнически кодекс на Общността (2).
(5)
Комитетът по Митническия кодекс не е изразил становище в срока, определен от неговия председател,
ПРИЕ НАСТОЯЩИЯ РЕГЛАМЕНТ:
Член 1
Стоките, описани в колона 1 на таблицата от приложението, се класират в Комбинираната номенклатура под кодовете по КН, посочени в колона 2.
Член 2
Обвързващата тарифна информация, издадена от митническите органи на държавите-членки, която не е в съответствие с настоящия регламент, може да продължи да се прилага за период от 3 месеца съгласно член 12, параграф 6 от Регламент (ЕИО) № 2913/92.
Член 3
Настоящият регламент влиза в сила на двадесетия ден след публикуването му в Официален вестник на Европейския съюз.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 2 октомври 2006 година.